на дружеството не засяга правото му да се ползва от приложимата за него митническа ставка, в Официален вестник на Европейския съюз ще бъде публикуван регламент, с който се съобщава за промяната на наименованието.
 (614)
 Индивидуалните ставки на антидъмпинговото мито за дружествата, посочени в настоящия регламент, се прилагат изключително към вноса на разглеждания продукт с произход от Китайската народна република и произведен от споменатите правни субекти. Вносът на разглеждания продукт, произведен от всяко друго дружество, което не е изрично посочено в постановителната част на настоящия регламент, включително от субекти, свързани с изрично посочените, следва да се облага със ставката на митото, приложима за „всички други дружества“. Индивидуалните ставки на антидъмпинговото мито не следва да се прилагат за този внос.
 (615)
 За да се осигури правилното прилагане на антидъмпинговите мита, антидъмпинговото мито за всички други дружества следва да се прилага не само за производителите износители, неоказали съдействие при настоящото разследване, но и за производителите, които не са осъществявали износ за Съюза по време на разследвания период.
 (616)
 В кратката си информация, представена след като не се наложиха мерки, CCCME заяви, че в случая е ясна взаимовръзката между спада в продажбите за сектора на Съюза (и в световен мащаб) за производство на КОВ и началото на пандемията и че това ще трябва да се преодолее или чрез спиране на прилагането на антидъмпинговите мерки за период от девет месеца, или чрез ограничаване на срока на действие на мерките до две години. Освен това в коментарите си относно окончателното разгласяване на констатациите CCCME заяви, че Комисията не е взела предвид последиците от пандемията от COVID-19 и че последиците от икономическия спад, предизвикан от пандемията, са били погрешно отдадени на китайския внос. В допълнение двама вносители заявиха също така, че Комисията не е взела надлежно предвид последиците от пандемията. Наред с това CCCME посочи също така, че във фазата на възстановяване след COVID-19 продукти като КОВ ще бъдат от решаващо значение за промишлеността в Съюза, по-специално за изпълнението на 5G програмата. В това отношение CCCME заяви, че налагането на антидъмпингови мерки би довело до критичен недостиг на разглеждания продукт в Съюза и че цената му ще нарасне значително. Според CCCME тези обстоятелства оправдават и спиране на прилагането на митата за период от девет месеца или, като алтернатива, ограничаване на срока на действие на мерките до две години. Освен това Connect Com заяви, че нарастващите разходи за суровини и последиците от пандемията от COVID-19 не са били надлежно взети под внимание и че това налага преустановяване на мерките.
 (617)
 По отношение на тези твърдения при разследването се установи, че пандемията от COVID-19 е оказала само много ограничено и временно въздействие върху промишлеността (както е описано в съображения 426 и 579) и не е попречила на значителното увеличение на потреблението в Съюза през разглеждания период. При всяко положение, що се отнася до преустановяването на действието на мерките съгласно член 14, параграф 4, искането на страните беше общо и необосновано. Ако съществуват доказателства за такава временна промяна на пазарните условия, че е малко вероятно вредата да се повтори, и